Kan Invisalign rette alle typer af skæve tænder?
Det korte svar er: Ja. Invisalign har eksisteret siden 1997. I starten var der begrænsninger i systemet, men i takt med at systemet er blevet udviklet mere og mere, er det i dag muligt at rette alle slags skæve tænder med Invisalign. Undtagelse: I tilfælde hvor der skal fjernes mange tænder, er togskinner at foretrække. Millioner af mennesker har i dag fået rettet tænderne med Invisalign, og det er bredt anerkendt blandt førende eksperter indenfor tandregulering, at teknologien bag Invisalign er så langt fremme, at den er fuldt på højde med faste bøjler (“togskinner”). Invisalign kræver specialviden og erfaring, og derfor vil nogle tandlæger, som er vant til at arbejde med togskinner, måske være tilbageholdende med at anbefale Invisalign.